ప్రజాస్వామ్యానికి ఇది మంచిది కాదు: వెంకయ్యఉభయసభలూ 27కి వాయిదాన్యూఢిల్లీ, డిసెంబరు 22 (ఆంధ్రజ్యోతి): ప్రతి రోజూ పార్లమెంటు సమావేశమవడం, వెంటనే వాయిదాపడుతుండడంపై ఉపరాష్ట్రపతి, రాజ్యసభ చైర్మన్ వెంకయ్యనాయుడు తీవ్ర అసంతృప్తి వ్యక్తంచేశారు. ఈ నెల 15 నుంచి ఇప్పటివరకు రాజ్యసభ ఒక్కరోజు కూడా సజావుగా సాగలేదు. పాకిస్థాన్తో కాంగ్రెస్ నేతలు కుమ్మక్కయ్యారని గుజరాత్ ప్రచారం సందర్భంగా మాజీ ప్రధాని మన్మోహన్సింగ్ను ఉద్దేశించి చేసిన వ్యాఖ్యలకు ప్రధాని క్షమాపణ చెప్పాలని.. అప్పటిదాకా సభను సాగనిచ్చేది లేదని కాంగ్రెస్ ప్రతిరోజూ సభను అడ్డుకుంటోంది. ఈ నేపథ్యంలో శుక్రవారమిక్కడ ఇంటర్నేషనల్ ఎగ్జిబిషన్ కమ్ కన్వెన్షన్ సెంటర్, ఇంటిగ్రేటెడ్ కారిడార్ డెవల్పమెంట్ ప్రాజెక్టుకు శంకుస్థాపన కార్యక్రమంలో ఉపరాష్ట్రపతి మాట్లాడుతూ.. సభ ఇలా భేటీ అవడం.. అలా వాయిదాపడడం ప్రజాస్వామ్యానికి ఏ మాత్రం మంచిది కాదని హితవు పలికారు.  కాగా, మోదీ వ్యాఖ్యలపై రాజ్యసభలో శుక్రవారం కూడా ప్రతిష్టంభన కొనసాగడంతో.. 27వ తేదీకి వాయిదావేశారు. లోక్సభలోనూ మన్మోహన్-మోదీ అంశాన్ని లేవనెత్తేందుకు కాంగ్రెస్ పక్ష నేత మల్లికార్జున్ ఖర్గే ప్రయత్నించారు. స్పీకర్ సుమిత్రా మహాజన్ అంగీకరించలేదు. దీంతో వారు వాకౌట్ చేశారు. లోక్సభకూ శనివారం నుంచి మంగళవారం వరకు క్రిస్మస్ సెలవులిచ్చారు. మరోవైపు.. రాజ్యసభలో ప్రతిష్టంభనను తొలగించడానికి వెంకయ్య చొరవ తీసుకున్నారు. కాంగ్రెస్ నేతలు గులాం నబీ ఆజాద్, ఆనంద్ శర్మ, మంత్రి గోయల్తో కలిసి.. విడివిడిగా తన చాంబ ర్లో చర్చలు జరిపారు. అలాగే సమస్య పరిష్కారానికి సభానాయకుడు అరుణ్ జైట్లీ నేతృత్వంలో బృందం ఏర్పడింది.
prajaaswaamyaaniki idhi manchidi kaadu: venkayyaubhayasabhaluu 27ki vaayidaanyuudllii, disembaru 22 (aandhrajyoti): prati roojoo paarlamentu samavesamavadam, ventane vaayidaapadutundadampai uparaashtrapati, rajyasabha chairman venkayyanaayudu teevra asantrupti vyaktamchaesaaru. ee nela 15 nunchi ippativaraku rajyasabha okkaroju kuudaa sajavuga saagaledu. paakisthaantho congress nethalu kummakkayyarani gujarat prachaaram sandarbhamgaa maji pradhaani manmohansingnu uddesinchi chesina vyaakhyalaku pradhaani kshamaapana cheppaalani.. appatidaka sabhanu saaganichedi ledani congress pratiroju sabhanu addukuntondi. ee nepathyamlo sukravaaramikkada international egjibission kam convension senter, intigrated karidar devalpament praajektuku sankusthaapana kaaryakramamlo uparaashtrapati maatlaadutuu.. sabha ilaa bheti avadam.. alaa vaayidaapadadam prajaaswaamyaaniki e maatram manchidi kaadani hitavu palikaaru.  kaga, modii vyaakhyalapai rajyasabhalo sukravaaram kuudaa pratishtambhana konasagadamto.. 27va teedeeki vaayidaavesaaru. loksabhalonu manmohan-modii amsaanni levanettenduku congress paksha netha mallikarjun kharge prayatninchaaru. speaker sumitra mahajan angeekarinchaledu. deentho vaaru wacout chesaru. loksabhakuu sanivaaram nunchi mangalavaaram varaku crismus selavulichaaru. marovaipu.. rajyasabhalo pratishtambhananu tolaginchadaaniki venkayya chorava teesukunnaru. congress nethalu gulam nabi ajad, anand sharma, mantri goyaltho kalisi.. vidividigaa tana chamba rlo charchalu jariparu. alaage samasya parishkaaraaniki sabhanayakudu arun jaitley netrutvamlo brundam erpadindi.